NACRT

UGOVOR O SUFINANSIRANJU ADAPTACIJE FASADE

Ovaj ugovor zaključen je između:
Opštine Kotor, sa sjedištem u Kotoru, Stari grad 317, PIB 02012936, koju zastupa predsjednik Opštine Vladimir Jokić (u daljem tekstu: Davalac sredstava) i
Stambena zgrada u Ulici __________ broj _____, PIB ________, koju zastupa upravnik/ca __________________(u daljem tekstu: Korisnik sredstava).

PREDMET UGOVORA
Član 1
Na osnovu rješenja Sekretarijata za urbanizam, stanovanje i uređenje prostora broj ______________ od _________. godine, a nakon sprovedenog Javnog konkursa za sufinansiranje redovnog održavanja spoljnih djelova zgrada na teritoriji opštine Kotor (u daljem: tekstu: Konkurs), Davalac sredstava i Korisnik sredstava uređuju međusobna prava i obaveze, dinamiku i način isplate odobrenih sredstava i druga pitanja od značaja za sufinansiranje adaptacije fasada u odnosu na uslove Konkursa i dodijeljeni iznos sredstava.

Sastavni dio ovog Ugovora je ponuda izvođača radova ______________ iz  __________, PIB ______________ (u daljem: tekstu: Izvođač) podnijeta u postupku sprovođenja Konkursa i prihvaćena od strane Komisije za sprovođenje postupka sufinansiranja redovnog održavanja spoljnih djelova zgrada na teritoriji opštine Kotor, koja je obrazovana od strane predsjednika Opštine Rješenjem broj 01-018/24-10751 od 17.05.2024 godine i 01-018/25-11576 od 25.06.2025.godine

Član 2
Opština Kotor sufinansira redovno održavanje spoljnih djelova zgrade Korisnika sredstava u iznosu do 50% ukupne prihvaćene predračunske vrijednosti radova iskazanih u ponudi Izvođača, odnosno u iznosu od ________________€ (slovima: ________________ eura), na teret sredstava obezbijeđenih Budžetom Opštine za 2025. godinu, opredjeljenih za tu namjenu. 

Član 3
Korisnik sredstava je dužan da zaključi ugovor o angažovanju Izvođača i ugovor o angažovanju stručnog nadzora na radovima redovnog održavanja spoljnih djelova zgrada u skladu sa propisima kojima je uređeno planiranje prostora i izgradnja objekata.

Član 4
Korisnik sredstava je dužan da Davaocu sredstava dostavi pozitivan konačan izvještaj stručnog nadzora o realizovanim radovima na adaptaciji fasade sa potpisanim listovima građevinske knjige i okončanom situacijom ovjerenom od strane stručnog nadzora, u roku od 10 dana od dana prijema istih.
Uz dokumentaciju iz stava 1 ovog člana, Korisnik sredstava dostavlja i ugovor o angažovanju stručnog nadzora.

Član 5
Sredstva iz člana 2 ovog Ugovora mogu se koristiti isključivo za realizaciju radova u skladu sa uslovima Konkursa, a prema opisu radova iskazanih u ponudi Izvođača.

Član 6
Sredstva iz člana 2 ovog ugovora isplatiće se jednokratno na račun Korisnika sredstava broj __________________, kod  ______________ banke, u roku od 30 dana od dana dostavljanja pozitivnog konačnog izvještaja stručnog nadzora o realizovanim radovima sa potpisanim listovima građevinske knjige i okončanom situacijom ovjerenom od strane stručnog nadzora.

Član 7
Ukoliko je vrijednost izvedenih radova po okončanoj situaciji ovjerenoj od strane stručnog nadzora niža u odnosu na ponudu Izvođača, Davalac sredstava će isplatiti iznos od 50% ukupne vrijednosti radova iskazanih u okončanoj situaciji ovjerenoj od strane stručnog nadzora.

Član 8
Troškove koji nisu predviđeni ponudom i opisom radova u cjelosti snosi Korisnik sredstava.
Troškove stručnog nadzora nad izvođenjem radova u cjelosti snosi Korisnik sredstava.

Član 9
Ako se utvrdi da Korisnik sredstava nije ispunio obaveze utvrđene ovim Ugovorom, Davalac sredstava može Korisniku sredstava uskratiti pravo finansiranja utvrđeno ovim Ugovorom, kao i pravo na dodjelu finansijskih sredstava za sufinansiranje radova na redovnom održavanju spoljnih djelova zgrada iz Budžeta Opštine Kotor u sljedeće četiri godine.

Član 10
Davalac sredstava može raskinuti Ugovor bez pisanog obavještenja i bez plaćanja bilo kakve nadoknade u slučajevima kada:
a) Korisnik sredstava bez opravdanja ne ispuni bilo koju preuzetu obavezu;
b) je Korisnik sredstava odnosno lice ovlašćeno za zastupanje Korisnika sredstava pravosnažno osuđen za prekršaj počinjen zloupotrebom dužnosti i djelatnosti;
c) je Korisnik sredstava odnosno lice ovlašćeno za zastupanje Korisnika sredstava pravosnažno osuđen za neko od krivičnih djela propisanih Krivičnim zakonikom Crne Gore;
d) Korisnik sredstava daje lažne ili nepotpune izjave, podatke, informacije i dokumentaciju kako bi dobio sredstva iz ovog Ugovora.

Član 11
Korisnik sredstava je saglasan da Davalac sredstava koristi i objavljuje fotografije, video i audio zapise, promotivne i druge materijale vezane za radove koji su predmet ovog Ugovora, u svrhu promovisanja javnog konkursa za za sufinansiranje redovnog održavanja spoljnih djelova zgrada kao doprinosa Opštine Kotor unaprijeđenju kvaliteta stanovanja i estetskog doživljaja urbanih cjelina grada.

Član 12
Davalac sredstava ne snosi odgovornost, neposrednu ili posrednu, za povrede propisa ili štete proizišle iz bilo koje aktivnosti Korisnika sredstava u realizaciji radova i drugih postupanja koja su u vezi sa predmetom ovog Ugovora.
Korisnik sredstava ne može na Davaoca sredstava prenijeti odgovornost odnosno obavezu naknade štete koja proističe iz bilo kojih radnji preduzetih kao posljedica kršenja pravila ili propisa od strane Korisnika sredstava i/ili Izvođača ili njihovih zaposlenih tj. odgovornih lica ili pojedinaca za koje su ta lica odgovorna, ili kao posljedica kršenja prava treće strane.

Član 13
U slučaju spora u vezi sa sprovođenjem/primjenom ovog ugovora nadležan je Osnovni sud u Kotoru.

Član 14
Ovaj Ugovor sastavljen je u četiri (4) istovjetna primjerka, od kojih dva (2) primjerka zadržava Davalac sredstava,  jedan (1) primjerak zadržava Korisnik sredstava, a jedan (1)  notar.

Član 15
Ugovor stupa na snagu danom potpisivanja.

